《子瞻赴守湖州 其二》
宋代·释道潜

松门暗朝雨，寂历无行人。隆曦忽穿漏，卉木蔚以新。

阶泉漱石齿，照眼光磷磷。史君美无度，卓荦遗嚣尘。

风标傲竹柏，谈笑凌穹旻。何愧沈冥子，卧霞吞结邻。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。